১৯৪৪ সালে, বর্মাতে ইন্ডিয়ান ন্যাশানাল আর্মির উদ্দেশে এক ভাষণে নেতাজি সুভাষ চন্দ্র বসু বলেছিলেন, ‘তোমরা আমাকে রক্ত দাও, আমি তোমাদের স্বাধীনতা দেব।’
এই আহ্বান যখন নেতাজি করেন, তখন পশ্চিমবঙ্গের বর্তমান রাজ্যপাল কেশরীনাথ ত্রিপাঠী স্কুলে পড়তেন। সোমবার, নেতাজি ভবনে সুভাষ চন্দ্র বসুর জন্মদিনের অনুষ্ঠানে জানালেন তিনি কীভাবে এই আহ্বানে সাড়া দিয়েছিলেন।
দেখুন ভিডিও:—

তিনি বলেন, ‘আমি তখন স্কুলে পড়ি। দেখলাম কয়েকজন যুবক একটি থালা নিয়ে এলাকায় ঘুরছে। তাতে ব্লেড, ছুরি রাখা আছে। আমি জিজ্ঞাসা করলাম কী ব্যাপার, তখন আমাকে ওরা বলল, নেতাজির আহ্বানের কথা এবং সবাই কীভাবে আঙুল কেটে রক্ত দিচ্ছে। সেই শুনে আমিও একটা ব্লেড নিয়ে আঙুল কেটে দু’ফোঁটা রক্ত ওই থালাতে দিলাম।’
এভাবেই কেশরী নাথ ত্রিপাঠী নেতাজির ডাকে সাড়া দিয়েছিলেন বলে জানালেন। 
আরও পড়ুন:—
নেতাজির মৃত্যু: বিস্ফোরক নথি প্রকাশ তৃণমূল সাংসদের। নিশানায় নেহরু-মোদীও
ঐতিহাসিক এই গাড়িটি এক বিখ্যাত বাঙালির! কাহিনি জানলে আপনি গর্বিত হবেন
 
তাসখন্দে নেতাজির মতো কাকে দেখা গিয়েছিল? দেখুন ভিডিও:—